**Iubire neîmpărtăşită**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire neîmpărtăşită

Pe malul apei străvezii,

Stătea o tristă fată.

Ar vrea să poată povesti

Despre destin şi soartă.

Cândva iubise un băiat,

Mai mult decât pe sine.

Ea l-a iubit, el a plecat

Şi-acum nu mai revine.

Din ochii ei albaştri, seci,

Nici lacrima nu curge.

Şi-n jurul ei sunt toate reci.

Vrea dorul să-l alunge.

Durerea ce e-n pieptul ei,

Ar vrea s-o risipească,

Dar câteodată nu-i cum vrei,

Căci viaţa nu te lasă.

Secătuită e de vlagă.

Priveşte trist în zare.

Şi nu e nimeni să-nţeleagă,

Iubirea ei cea mare.

Iubirea neîmpărtăşită,

E cea mai grea povară.

Ea se credea a lui iubită,

Iar azi se simte goală.

Păşeşte ca fantoma nopţii.

În urma ei e ceaţă.

Aşa i-a fost ei datul sorţii,

Să nu mai facă faţă.

Sfârşită e de dor şi jale.

Nimic nu mai contează.

Nu vede că-i e marea-n cale.

Ea merge şi oftează.

O-nghite apa şi-i e bine.

Prea mult a pătimit.

Iar gândul că nu vine mâine,

E tot ce şi-a dorit.

Pe malul mării-ntunecate,

Stătea un suflet sfărâmat.

De-atâta dragoste, se zbate.

Ea l-a iubit, el a plecat.